عبدالہادی القادری

علامہ عبد الہادی القادری محقق، محاضر اور تصوف میں سلسلہ عالیہ قادریہ برکاتیہ کے شیخ ہیں۔ وہ جنوبی افریقا میں امام احمد رضا اکیڈمی کے صدر اور برکات الرضا اسلامک ایجوکیشنل انسٹی ٹیوٹ کے ڈائریکٹر ہیں۔

تعلیم و بیعت 
عبد الہادی جامعہ رضویہ منظر اسلام بریلی شریف سے 1978ء میں علوم متداولہ سے فارغ التحصیل ہوئے۔ آپ کو سلسلہ قادریہ میں مفتی اعظم ہند حضرت مصطفی رضا خان رحمۃ اللہ علیہ سے 1976ء میں بیعت و خلافت نصیب ہوئی۔ آپ کو دنیا بھر کے کئی عظیم صوفیا اور مشائخ سے مختلف سلاسلِ تصوف میں اجازت و خلافت حاصل ہے۔

تصنیف و تالیف 
شیخ عبد الہادی قادری برکاتی نے ترجموں سمیت 55 کتب تالیف کی ہیں، جن میں الملفوظ، سراج العوارف اور سرالاسرار وغیرہ شامل ہیں۔ اور تصنیف و تالیف کا یہ سلسلہ ابھی جاری ہے۔

سفر 
انہوں نے تقریر و بیان کے لیے، سیمینارز کے لیے، انسانی حقوق کے لیے اور مختلف انبیا و مرسلین، صحابہ کرام، اہلبیت عظام اور اولیاء کرام کے مزارات پر حاضری دینے کے لیے کئی مقامی اور بین الاقوامی سفر اختیار کیے ہیں۔

مزید دیکھیے 
 خانقاہ برکاتیہ

حوالہ جات

بیرونی روابط 
 ا مام احمد رضا اکیڈمی (جنوبی افریقہ) کی ویب سائٹ

احناف

سلسلہ برکاتیہ
علماء علوم اسلامیہ